Za veliki 27. rođendan Habla,
Hablkast tim ima mnogo razloga za proslavu.
U prethodnih 10 godina beležimo
nauku, kulturu, uspehe i izazove Habla
a pričaćemo i o usponima i padovima Hablkasta u ovoj
našoj stotoj epizodi!
Zdravo, dobrodošli u Hablkast.
Svi znamo da je Habl izvanredan teleskop,
toliko da je ispunio 100 epizoda,
što je otprilike 10 sati Hablkasta.
Šta se to promenilo vremenom?
Koje su to najbolje, najsmešnije,
ili najčudnije epizode koje smo uredili?
Upravo smo se to pitali mi, Hablkast tim,
pa zato
hajde da pogledamo trenutke Hablkasta koji su za nas najbolji.
Sećate se ovoga? U epizodama 50, 78 i 79
odgovorili smo na vaša pitanja o Hablu i astronomiji,
koja su bila fantastična! Evo i mog omiljenog dela.
Ako se svemir širi, gde je centralna tačka njegove ekspanzije?
Odgovor je: svuda!
Ključno je da shvatimo
da termin „Veliki prasak" ne opisuje događaj u prostoru,
već u vremenu.
„Veliki prasak" nije bila eksplozija, već događaj
koji se svuda dogodio u isto vreme,
a svemir je od samog početka bio bezgranično velik,
tako da ne postoji jedna tačka sa koje se svemir širi
i shodno tome ne postoji centar.
Jednostavno je nemoguće odrediti centar u bezgranično velikom prostoru.
Dobro smo se zabavili u ovim epizodama,
i zaključili smo da ste bili veoma zainteresovani
za kompleksne koncepte fizike koji predstavljaju srž Hablove nauke,
a mi smo se potrudili da ih objasnimo.
Koristili smo dijagrame...
[menja oblik prostora oko sebe i ponaša se kao ogromna lupa.]
[... kako se naš 3D svemir širi… ]
Koristili smo balone...
[... i jednako je beznačajan.]
[Pozdravimo se sa Hablovim lepim slikama... ]
Koristili smo čak i... jednoroge?
[Duge?]
A sve za Hablkast, čak smo i
zanemarili sopstvenu sigurnost,
kao onaj put kad me je umalo oduvala supernova
...više puta.
Čak i nakon 10 godina, nije nam dosadno,
zato što nam Habl daje toliko materijala za rad.
Istražili smo njegovu istoriju, proslavljali njegove rođendane,
i pratili posljednju misiju njegovog servisiranja.
Pre svega,
zašli smo u neka od Hablovih najvećih otkrića
i pronalazili nove načine da ih podelimo sa vama.
Otkrivali smo supernove, crne rupe,
udaljene galaksije, egzoplanete, a da, i kvazare.
[Kada materija upadne u crnu rupu, formira ovaj veliki disk koji se kovitla,
zagreva i emituje veliki stepen snažne radijacije.
Što više materije upadne u crnu rupu,
radijacija je snažnija.
Ove aktivne crne rupe koje rastu se zovu kvazari
i jedne su od najsvetlijih
i najsnažnijih tela u svemiru.]
U Hablkastu pokušavamo da
svima omogućimo naučni uvid u ono što nam Habl pruža,
značenje ali i zabavu i lepotu tih dostignuća.
Tu ima mnogo lepote, pogledajte samo ovo.
Mi u Hablkastu smo imali tu sreću
da za sve ovo vreme imamo izuzetno talentovan tim.
Tim pisaca, režisera, producenata, kamermana,
ilustratora i vizuelnih umetnika.
Samo uz njihovu pomoć
svi možemo da uživamo u Hablovim podacima na pravi način
i da otputujemo na mesta poput Stubova stvaranja.
Oni za nas takođe ilustruju
one stvari koje bi morale da ostanu samo predmet mašte,
ili bi bile ostavljene narednoj generaciji teleskopa.
Ovo su bili naši omiljeni Hablkast trenuci,
a koji su vaši?
Pišite nam na Fejsbuku ili Tviteru.
Ovo je Doktor Džej,
sada se odjavljujem sa Hablkasta.